Ελιάνα Χουρμουζιάδου

Η Ελιάνα Χουρμουζιάδου γεννήθηκε στην Αθήνα το 1965. Το 1984 προσλήφθηκε στην Εθνική Τράπεζα, ενώ παράλληλα παρακολουθούσε σπουδές στη Γαλλική Φιλολογία στο Πανεπιστήμιο Αθηνών. Από το 1991 έως το 2018 εργάστηκε στο Μορφωτικό Ίδρυμα της Εθνικής Τράπεζας, όπου ασχολήθηκε κυρίως με την επιμέλεια εκδόσεων. Από το 1989 έως σήμερα έχουν εκδοθεί πέντε μυθιστορήματά της και ένα παιδικό βιβλίο. Το έργο της Η Ιδιαιτέρα (Κέδρος, 1998) τιμήθηκε με το Βραβείο Μυθιστορήματος του περιοδικού Διαβάζω. Διηγήματά της έχουν δημοσιευθεί στον Τύπο και έχουν συμπεριληφθεί σε ανθολογίες.

Εργογραφία

Μυθιστορήματα:

 Η γειτονιά των καλών κλεφτών, Κέδρος 1989
 Η ιδιαιτέρα, Κέδρος 1998. Έχει μεταφραστεί στα βουλγαρικά.
 Απώλεια Σοφίας, Μίνωας 2004, 2014
 Δεύτερη γυναίκα, Κέδρος 2005
 Μακάρι να ήσουν εδώ, Κέδρος 2011
 Μια τελευταία επιστολή αγάπης, Πατάκης 2022 

Παιδικό παραμύθι:

 Μια ιστορία από τα σύννεφα, Κέδρος 2003

 Παραπομπές